b'\n_START_ARTICLE_\nLaffittita\n_START_SECTION_\nCaracter\xc3\xadstiques\n_START_PARAGRAPH_\nLa laffittita \xc3\xa9s un sulfur de f\xc3\xb3rmula qu\xc3\xadmica AgHgAsS\xe2\x82\x83. Cristal\xc2\xb7litza en el sistema monocl\xc3\xadnic en cristalls rugosos, de fins a 4 mm, en forma d\'eix a prism\xc3\xa0tic, tabulars en {100}; tamb\xc3\xa9 pot apar\xc3\xa8ixer en forma granular. La seva duresa a l\'escala de Mohs \xc3\xa9s 3,5. _NEWLINE_Segons la classificaci\xc3\xb3 de Nickel-Strunz, la laffittita pertany a "02.GA: nesosulfarsenats, nesosulfantimonats i nesosulfbismutits sense S addicional" juntament amb els seg\xc3\xbcents minerals: proustita,pirargirita, pirostilpnita, xantoconita, samsonita, skinnerita, wittichenita, lapie\xc3\xafta, m\xc3\xbccke\xc3\xafta, malyshevita, lisiguangita, aktashita, gruzdevita, nowacki\xc3\xafta, routhierita, stalderita, erniggli\xc3\xafta, bournonita, seligmannita i sou\xc4\x8dekita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa laffittita es forma en dip\xc3\xb2sits hidrotermals amb altres sulfurs d\'ars\xc3\xa8nic. Va ser descoberta a Jas Roux, a La Chapelle-en-Valgaud\xc3\xa9mar (Alts Alps, Proven\xc3\xa7a \xe2\x80\x93 Alps \xe2\x80\x93 Costa Blava, Fran\xc3\xa7a). Tamb\xc3\xa9 ha estat descrita als Estats Units, It\xc3\xa0lia i el Kirguizistan.'